othertales/uklegislation huggingface dataset:
Arrestments Act 1661 Oure Soverane Lord Considering the great Charges that Creditors are put to by compriseing of summs owing to their debitors be vertew of heretable bands contracts and other writs beareing payment of annuellrents which in respect of the obleidgement for annuellrent wer not in former times areistable Therfor the Kings Maiestie with advice and consent of his Estates of Parliament finds and declares that all summs of money which are adebted be bonds contracts and other personall obleidgements whervpon no infeftments have followed are and shall be areistable at the instance of any Creditor Notwithstanding that the bonds contracts and other obleidgements beare payment of annuellrents And the Kings Maiestie with advice and consent forsaid Declares that this shall nowayes change the nature of the saids summs Nor preiudge the air nor any other persone their rights to the same as being heretable Which are heirby declared to remaine in their oune nature vnchangeable be this act prout de iure except that only the same are areistable . . . But preiudice alwayes to the Creditors to comprise the said heretable sums if they shall choose rather to comprise then to areist
Subscription of Deeds Act 1579 (repealed) Item It is statut and ordanit be oure souerane lord with auise of his thrie estaitis in parliament That all contractis obligationes reuersiones assignationes and discharges of reuersiones or eikis thairto And generalie all writtis importing heritable title or vtheris bandis and obligationes of greit importance to be maid in tyme cuming salbe subscriuit . . . be the principall pairtijs gif they can subscriue vtherwayis be . . . notaris befoir . . . witnesses denominat be thair speciall duelling places or sum vther euident takens That the witnesses be knawin be present at that tyme Otherwyse the saidis writtis to mak na fayth
Criminal Letters 1579 Forsamekle as sindry personis . . . raisis criminall lettres . . . Oure souerane lord with auise of his thrie estaitis in this present parliament statutis and ordanis . . . that in tyme cuming the iustice clerk and his deputtis at the granting of the lettres tak souirtie for agane bringing of the lettres dewlie execut and indorsat And that the raisaris thairof sall persew the samyn lettres at the day appointit vndir the pane contenit in the actis of parliament
Lawburrows Act 1581 Oure souerane lord with aduise of his thre estatis in this present parliament Ordanis that all letteris of lawborrowis salbe direct in tyme cuming at the instance of the pairteis complenand chargeing the personis complenit vpoun to find sicker souertie and lawborrowis that the complenaris thair wyffis bairnis tenentis and seruandis salbe harmeles and skaithles in thair bodeis landis takkis possessionis guidis and geir and on na wayis to be molestit or trublit thairin be the personis complenit vpoun nor na vtheris of thair causing sending hunding out resetting command assistance and ratihabitioun quhome thai may stop or let direclie or Indireclie vthirwayis nor be the ordoure of law and iustice vnder greit panes to be modifeit be the . . . ordinar Judges Be quhome in caise the said lawborrowis salbe dewlie tryit to be brokin the ane half of the pane sall pertene to oure souerane lord and the vthir half to the pairte grevit according to the effect and meaning of the said act maid to that effect of befoir
Breach of Arrestment Act 1581 It is statute and ordanit That the lordis of counsell and sessioun proceid summarlie and diligentlie in all actionis of deforcementis and breking of arreistmentis to be intentit befoir thame at the instance of quhatsumever personis and specialie that the saidis actionis quhen thai ar callit sall with all convenient speid without Intermissioun be put to ane point efter the calling thairof And that the personis convict of deforcementis or breking of arreistment salbe punesit be the . . . punischment of thair personis at oure said souerane lordis will according to the lawes obseruit of befoir with this additioun That the pairte recoverair of the sentence salbe first pait of his debt and of his expensses to be heichlie taxit be the saidis lordis and of ane certane sowme of money to be modefeit at the saidis lordis discretioun to the pairty for the dampnage and interes sustenit be thame Anent the quhilk the pairty interest sall haue reddie executioun vpoun the first and Reddiest guidis and geir of the persoun convict . . .
Sovereignty Act 1584 Forsamekle as syndrie personis being laitlie callit befoir the kingis maiestie and his secrete counsell to ansuer vpoun certane pointis to haue bene inquirit of thame concerning sum treasounable seditious and contumelious spechis vtterit be thame in pulpet scolis and vtherwayis to the disdane and reproche of his hienes his progenitouris and present counsell contemptuouslie declinit the Jugement of his hienes and his said counsell in that behalf To the evill exemple of vtheris to do the like gif tymous remeid be not providit THAIRFOIR our souerane lord and his thrie estatis assemblit in this present Parliament ratefeis and apprevis and perpetuallie confirmis the royall power and auctoritie over all statis alsweill spirituall as temporall within this realme in the persoun of the kingis maiestie our souerane lord his airis and successouris And als statutis and ordinis That his hienes his said aris and successouris be thame selffis and thair counsellis ar and in tyme to cum salbe Juges competent to all personis his hienes subiectis of quhatsumeuir estate degrie functioun or conditioun that euer they be of spirituall or temporall In all materis quhairin they or ony of thame salbe apprehendit summound or chargeit to ansuer to sic thingis as salbe inquirit of thame be our said souerane lord and his counsell And that nane of thame quhilkis sall happin to be apprehendit callit or summound to the effect foirsaid presume or tak vpoun hand to decline the Jugement of his hienes his airis or successouris or thair counsell in the premisses vnder the pane of treasoun
Disqualification of Ministers Act 1584 The kingis maiestie and his thrie estatis assemblit in this present parliament earnistlie desirous That all his loving and guid subiectis salbe faithfullie instructit in the doctrine of thair saluatioun And that the ministeris of godis word and sacramentis may the better and mair diligentlie attend vpoun thair awin chargeis and vocatioun Thairfoir statutis and ordinis that all the saidis ministeris sall lawfullie await thairvpoun to the comfort and edificatioun of the flokis committit vnto thame And that nane of thame presentlie being in that functioun or that salbe admittit thairto in tyme cumming sall in ony wayis accept vse or administrat ony place of Judicature in quhatsumeuir ciuill or criminall causes not to be of the college of Justice commissionaris aduocatis court clerkis or notaris in ony materis (the making of testamentis onlie exceptit) vnder the pane of depriuatioun from thair benefices levingis and functioun And gif they failyie heirin being callit tryit [and] adiugeit culpable be thair ordinaris or the kingis maiesties commissionaris in ecclesiasticall causes They sall then tyne thair saidis benefices and levingis and vtheris qualefeit personis salbe presentit and prouidit thairto as gif they wer naturallie dead
Coronation Oath Act 1567 Item Because that the incres of vertew and suppressing of Idolatrie crauis that the Prince and the peple be of ane perfyte Religioun quhilk of Goddis mercie is now presentlie professit within this Realme Thairfoir it is statute and ordanit be our Souerane Lord my Lord Regent and thre Estatis of this present Parliament that all Kingis and Princes or magistratis quhatsumeuer halding thair place quhilkis heirefter in ony tyme sall happin to Regne and beir reule ouer this Realme at the tyme of thair coronatioun and ressait of thair princely authoritie mak thair faithfull promise be aith in presence of the eternall God that induring the haill cours of their lyfe thay sall serue the samin eternall God to the vttermaist of thair power according as he hes requyrit in his maist haly word reuelit and contenit in the new and auld Testamentis And according to the samin word sall mantene the trew Religioun of Jesus Christ the preicheing of his haly word and dew and rycht ministratioun of the Sacramentis now ressaifit and preichit within this Realme And sall abolische and gainstand all fals Religioun contrare to the samin And sall reule the pepill committit to thair charge according to the will and command of God reuelit in his foirsaid word and according to the louabill Lawis and constitutiounis ressaifit in this Realme nawyse repugnant to the said word of the eternall God And sall procure to the vttermaist of thair power to the Kirk of God and haill cristiane pepil trew and perfyte peice in all tyme cuming The rychtis and rentis with all iust priuilegeis of the Crowne of Scotland to preserue and keip inuiolatit nouther sal thay transfer nor alienat the samin Thay sal forbid and repres in all Estatis and degreis reif oppressioun and all kynde of wrang In all Jugementis thay sall command and procure that Justice and equitie be keipit to all creaturis without exceptioun as the Lord and father of all mercyis be mercifull to thame And out of thair landis and Empyre thay salbe cairfull to ruite out all Heretykis and enemeis to the trew worschip of God that salbe conuict be the trew Kirk of God of the foirsaidis crymis And that thay sall faithfullie affirme the thingis abone writtin be thair solempnit aith
Church Jurisdiction Act 1567 Item Anent the artickle proponit and geuin in be the Kirk to my Lord Regent and the thre Estatis of this present Parliament anent the iurisdictioun iustlie appertening to the trew Kirk and immaculat spous of Jesus Christ to be declarit and expressit as the artickle at mair lenth is consauit The Kingis grace with auise of my Lord Regent and thre Estatis of this present Parliament hes declarit and grantit iurisdictioun to the said Kirk quhilk consistis and standis in preicheing of the trew word of Jesus Christ correctioun of maneris and administratioun of haly Sacramentis And declaris that thair is na vther face of Kirk nor vther face of Religioun than is presentlie be the fauour of God establischeit within this Realme And that thair be na vther iurisdictioun ecclesiasticall acknawlegeit within this Realme vther than that quhilk is and salbe within the same Kirk or that quhilk flowis thairfra concerning the premissis . . .
Church Act 1579 Oure souerane lord with auise and consent of the thrie estaitis and haill body of this liament ratifeis and appreuis all and quhatsumeuir actis and statutis maid of befoir be his hienes with auise regentis in his awin Regnne or his predicessouris anent the freidome and libertie of the trew kirk of god and religioun now presentlie professit within this realme And specialie ratifeis and apprevis the sext act of his hienes parliament haldin in the first yeir of his hienes Regnne intitulat Anent the trew and haly kirk and of thame that ar declarit not to be of the samyne Ordaning the same to be heir insert of new (becaus of sum defectioun and informalitie of wordis in default of the prentair) in this forme Oure souerane lord with auise of his thrie estaitis and haill body of this present parliament hes declarit and declaris the ministeris of the blissed euangel of Jesus chryst quhome god of his mercie hes now raisit vp amangis ws Or heirefter sall raise aggreing with thame that now levis in doctrine and administratioun of the sacramentis And the people of this realme that professis Jesus christ as he is now offerit in his evangell and do communicat with the haly sacramentis as in the reformit kirkis of this realme ar publictlie administrat according to the confessioun of the fayth To be the only trew and haly kirk of Jesus christ within this realme And decernis and declaris that all and sindrie quha vther gaynesayis the word of the evangell ressauit and apprevit As the heidis of the Confessioune of the fayth professit in parliament of befoir in the yeir of 1560 As alsua specifijt and registrat in the actis of parliament maid in the first yeir of his hienes regnne mair particularlie dois expres ratifeit alsua and appreuit in this present parliament Or that refuses the participatioune of the haly sacramentis as they ar now ministrat To be na membris of the said kirk within this realme and trew religioune now presentlie professit sa lang as they keip thame selffis sa deuydit from the societie of christis body
Burghs Act 1578 Oure souerane Lord with auise of his thrie estaittis of this parliament hes ratefeit and apprevit and be the tennour heirof Ratefeis and appreves of new all actis and constitutionis of parliament maid be quhatsumeuer our souerane Lordis predicessouris of befoir in fauouris of the burrowis and burgesses of all this realme inhabitantis of the samyn with all prevelegis fredomes Immuniteis and liberteis grantit and gevin to thame and euerie ane of thame and decernis and declaris the samin to haif full strenth force and effect in all tymes heirefter sua that the samyn may be putt to full and dew executioun in all pointtis and to stand as ane perpetuall law to thame and thair successouris with this additioun gevand thame fredome and prevelege to convene four tymes in the yeir for sic materis as concernis thair estait And that in quhat burgh it salbe thocht expedient to the maist part of the saidis burrowis Provyding alwayis for eschewing of tumultis that thair be present at the saidis conventionis for euerie burgh in nowmer ane except the toun of edinburgh to haif ane ma nor the vtheris burrowis
Church Jurisdiction Act 1589 Oure Souerane Lord with aduise of the thrie estaitis of this present parliament hes declarit and grantit Jurisdictioun to the kirk Quhilk consistis and standis in the preacheing of the trew word of Jesus chryst correctioun of maneris and administratioun of the haly sacramentis And declaris that thair is na vther face of kirk nor vther face of religioun then is presentlie be the fauour of god establishit within this realme and that thair be na vther iurisdictioune ecclesiasticall acknawlegit within this realme vther then that quhilk is and salbe within the samyne kirk or that quhilk flowis thairfra concerning the premises . . .
Registration Act 1661 (repealed) ...
Common Good Act 1491 Item it is statut and ordinit that the commoune gud of all our souerane lordis burrowis within the realme be obseruit and kepit to the commoune gude of the toune and to be spendit in commoune And necessare thingis of the burght be the avise of the consale of the toune for the tyme and dekkynnis of craftis quhare thai ar . . .
Deforcement Act 1592 . . . . . . . . . . . . . . . . . . . . . . . . . . . . . . . . Oure souerane lord and his estaitis convenit in this present parliament ffor remeid of the dalie hurtis and Iniurys ressauit be officiaris of armes or schireffis in that pairt executand lettres or preceptis in our souerane lordis name and auctoritie Statutis and Ordanis that incaise ane officiar of armes or schireff in that pairt or vther persoun quhatsumeuer the tyme of the executioun of ony summondis lettres or preceptis direct be his hienes or vtheris Jugeis within this realme Or in putting of decreittis to dew executioun be deforceit in doing of the same or be molestit Invadit or persewit to the effusioun of thair bluid be the persoun or personis quhome thai sall be virtew thairof summond or charge or ony vtheris of thair caussing and command The. . . . . . . . . . . . . . . . . . . . . . . . . . . . . . . . executionis our said souerane lord and estatis foirsadis decernis and declaris to be lauchfullie and ordourlie execute nochtwithstanding the said deforcement and Invasioun of the saidis officiaris and vtheris abonewrittin to be committit in maner foirsaid the deforcement being first verifiet and prowin
Liferent Caution Act 1491 Item it is statute and ordinit that quhare ony . . . landis gevin in coniunctfeftment or lifrent als wele to burght as to land that the schiref of the schire stewart prouest or bailyeis sall tak sicker souerte of the persone or personis that gettis sic wardis that thai sall nocht waist nor distroy ther biggingis charteris woddis parkis stankis myndis nor dovcatis bot hald thaim in siclik kynd as thai ar in the tyme that he gettis and ressauis the samen he takand his ressonable sustentacioune or vsing in neidfull thingis without distruccioune or waisting thairof . . .
Leases Act 1491 Item it is statut and ordinit that . . . quhen ony laidy haffand terce or coniunctfeftment happinis to decess or that landis be Redemit and lowsit be Reuersioune gift or selling . . . or ony vtheris wayis ony landis happinis to be alterit the tennentis lauboraris and Inhabitantis ony of the said landis sall Remane vnput furth or Removit quhill the nixt terme of witsonday folowand payand to the lord that sall entir to the saidis landis malez and dewiteis aucht and wont of the saidis landis quhilk broikin sall Induce na possessioune langare na the said witsonday
Royal Burghs Act 1487 Alsa it is statut and ordanit be the hale thre estatis that yerely in tyme tocum certane commissionaris of all borrowis baith south and north convene and gadre togiddir . . . with full commissioune and thair to comoune and trete apoune the welefare of merchandis the gude Rewle and statutis for the commoune proffit of borowis and to provide for Remede apoune the scaith and Iniuris sustenit within burowis . . .
Land Purchase Act 1594 Oure Souerane Lord and estaitis of this present parliament Statutis and ordanis that in tyme cuming It sall nocht be lesum to ony lordis of sessioun . . . aduocattis Clerkis writtaris thair servandis Or ony vther member of the college of iustice or ony inferiour Jugementis within this realme thair depuittis clerkis or aduocattis directlie or indirectlie be thame selffis or ony vtheris in thair names to thair behuif or vtilitie To by ony landis teyndis rowmes or possessionis quhilkis ar dependand in contraversie or questioun betuix ony pairties Or hes bene dependand and nocht as yit decydit Quhilkis gif thai or ony of thame do and contravenis the premissis the saidis lordis of sessioun aduocattis clerkis writtaris thair servandis Or ony vther member of the college of iustice or ony inferiour iugementis within this realme thair depuittis clerkis and aduocattis sall amit and tyne thair office place and all priuilegies and Immvnities bruikit or that may be bruikit be thame be verteu thairof
Reversion Act 1469 (repealed) Item As tuiching the new Inuentionis of selling of landis be chartir and sesing and takin again of Reuersionis And It happin the byare to sell again the samyn land to ane vthir persone It is now sene expedient in this present parliament and according to law and conscience that the sellare sall haue Recourse to the samyn landis sauld be him vnder lettre of Reuersione to quhatsumeuir handis the said lettre cummys payand the mone and schawand the Reuersione and haue sic priuelege and fredome aganis the personis that haldis the said landis as he suld haue again the principale first byare . . .
Leases Act 1449 Item it is ordanit for the sauftie and fauour of the pure pepil that labouris the grunde that thai and al vthiris that has takyn or sal tak landis in tym to cum fra lordis and has termes and yeris thereof that suppose the lordis sel or analy thai landis that the takaris sall remayn with thare takis on to the ische of thare termes quhais handis at euir thai landis cum to for sic lik male as thai tuk thaim of befoir . . .
Lawburrows Act 1429 Item It is statute ande ordanit that gif ony of the kingis liegis haf ony doute of his life outhir be dede or manance or violent presumpcioun ande he ask souerte of thaim that he doutis the schiref sal tak souerte of the party that the complante is maid apoun sa that the party playntife mak prufe of the dede or of manance or of the violent presumpcioun maid or done till hym . . .
Diligence Act 1469 Item To eschow the gret herschip and distructionis of the kingis commonis malaris and Inhabitaris lordis landis throw the force of the brefe of distres that quhare ony sovmes ar optenit be virtu of the said brefe vpoun the lord Awnare of the ground that the gudis and catal of the pure mennis Inhabitaris of the ground ar takin and distrenyeit for the lordis dettis quhare the malis extendis nocht to the avail of the det It Is avisit and ordanit in this present parliament that fra hyne furth the pure tenandis sal nocht be distrenyit for the lordis dettis forthir than his termes mail extendis . . . And gif the creditour takkis the termes mail be virtu of the brefe of distres It sall nocht be leful to the lorde to tak It again . . .
Expenses Act 1592 Item It is statute and ordanit that damnage enteress and the expenses of pley maid and sustenit be the parties be altogidder admittit and liquidat be the decreit befoir all Jugeis within this realme And speciallie quhen as the libell clame or petitioun ar provin be wreit contenand damnage enteress and expenses and vpoun registrat bandis obligationis and contractis summondis berand for the coistis and skaithis Quhilk will stay parties to be wifull and obstinat pleyaris And this to be extendit alsweill to the defendaris obtenand absoluitour as to the partiis persewaris obtenand decreit condampnitour
Curators Act 1585 [S] (repealed) Oure Souerane Lord be aduise of this present parliament statutis and ordanis that the nearest agnettis and kinsmen of naturall foulis Ideottis and furious Salbe seruit ressauit and preferrit according to the dispositioun of the commoun law to thair tutorie and curatorie . . .
Tutors Act 1474 (repealed 25.9.1991) Item It is statute and ordanit anent the breif of tutorie that it be vnderstandin in tyme to cum that he that is nerrest agnet and of 18 years of age fulfilling the laif of the poyntis of the breif salbe lauchfull tutour suppois the childe that happynnis to be in tutory haif ane yonger brother or sister nochtwithstanding that the agnet is nocht immediate to succeid to the childe be cause of yonger breder and sisteris
Liferent Caution Act 1535 Item Because It Is Vnproffittable and inutile to make lawis and statutis for polecy to be had without the samyn be kepit and becaus sic ordoure and prouisioune As Is deuisit for polecy may failye be falling of landis in to ward or geving of the samin in coniunct fee or lyfrent Tharefor the kingis grace with avise of his thre Estatis ordanis the act maid thairupoune be the maist Excellent prince king James the ford his fader of maist noble mynd to be Obseruit and kepit in all punctis Ratifijs and apprevis the samin . . . And gif the . . . ladyis of conjunct fee or lyfrent Refusis to find souirtie conforme to the said act thai beand Requirit thairto be the schireff Stewart ballie provest or alderman in burght That the said schireff and officiaris Ilkman within his awine boundis charge thame to find the said souirte conforme to the said act personalie Or be oppin proclamatioune at the heid burght of the schire quhare the saidis landis lyis within xxj dais nixt efter thai be chargit thairto vnder the pane of wanting of the proffett of all sik ward landis coniunctfee or lifrentis To be Inbrocht to the kingis use Ay and quhill the said cautioune be sufficientlie findin . . .